Müqəddəs Nina qız gimnaziyasının binası (Bakı)

Müqəddəs Nina qız gimnaziyasının binası — "Müqəddəs Nina" xeyriyyə cəmiyyətinin 1861-ci ildə Bakıda açdığı qız məktəbinin  bu binası memar Dmitri Buynovun layihəsi əsasında 1886-1888-ci illərdə tikilib. 1895-ci ildə binada təmir işləri aparılır və ona 2-ci mərtəbə, sovet dövründə 3-cü mərtəbə, 2009-2010-cu illər əsaslı təmir və yenidənqurma zamanı isə mansar üslubunda 4-cü mərtəbə əlavə edilir.

 Tarixi 

1886-cı ildə "Müqəddəs Nina" qızlar gimnaziyası İçərişəhərin qala divarlarına yaxın yerdə, əvvəllər xırman yeri olmuş bir sahədə memar Dmitri Buynovun layihəsi əsasında ikimərtəbəli məktəb binası üçün tikintinin əsası qoyuldu. 1888-ci il oktyabr ayının 15-dən isə cəmiyyət öz fəaliyyətini, geniş, hündür otaqları olan məktəb binasında davam etdirmişdi. Bu məktəb binasının tikintisinin başa çatması üçün xeyriyyəçi Hacı Zeynalabdin Tağıyevin təşəbbüsü ilə, eyni zamanda bir neçə Bakı milyonçusu onunla bərabər böyük vəsait sərf etmişdilər.

1895-ci ildə müəssisəyə gimnaziya statusu verilir, binada təmir işləri aparılır və burada ikinci mərtəbə inşa olunur.Бакинский справочный календарь на 1898 г. Баку-1897

1919-cu ildə AXC-nin təhsil və maarif nazirliyinin qərarı ilə Müqəddəs Nina qadın təhsil müəssisəsi Azərbaycan Birinci Milli Qadın Gimnaziyası adlandırılıb. 1919-cu ilin oktyabrından bu binada uşaq bağçası, sonra isə uşaq bağçasına rəhbər hazırlanması kursları fəaliyyət göstərib.

1918–1920-ci illərdə ADR dövründə bu binada hərbi akademiya fəaliyyət göstərmişdir. Məşhur generallar S. Mehmandarov akademiyanın direktoru, Ə. Şıxlinski isə onun müavini vəzifəsində çalışmışdır.

Azərbaycanda Sovet hakimiyyəti qurulduqdan sonra binada 1921-ci ildə yeniyetmələr üçün ilk Azərbaycan hərbi məktəbi kimi qurulmuş və Suvorov Hərbi İnternat Məktəblərinin prototipi olmuşdur. 1928-ci ildən isə binada Qızıl Ordunun Zaqafqaziya Hərbi-Hazırlıq Məktəbi yerləşirdi. Bu məktəb 

Binada 1933–1937-ci illərdə 14 nömrəli beynəlmiləl məktəb fəaliyyət göstərmişdir. Ancaq 1937-dən 2009-cu ilin may ayına qədər davamlı olaraq burada məşhur 132(Azərbaycandilli) və 134 (rusdilli) saylı orta məktəbləri fəaliyyət göstərmişdir.

Binada fəaliyyət göstərən 134 saylı məktəb 1999-cu ildən YUNESKO-nun assosiativ məktəblər şəbəkəsinə daxildir. Azərbaycanda ilk dəfə 2007-ci ildə 134 saylı orta məktəbin nəzdində fransız təmayüllü Beynəlxalq Təhsil Kompleksi yaradılmışdır.

2009-2010-cu illərdə Azərbaycan Respublikasının Prezidenti İlham Əliyevin xüsusi tapşırığı ilə bina əsaslı şəkildə yenidən quruldu və 132–134 nömrəli Təhsil Kompleksi adı ilə fəaliyyətini davam etdirir.

 Məzunları 
 Gimnazya 
 Nurcahan xanım Ərəblinskaya — Balakişi bəy Ərəblinskinin qızı
 Sona xanım Ərəblinskaya — Balakişi bəy Ərəblinskinin qızı, Tağıyevin xanımı
 Ayna Sultanova — 1912
 Zivər Məmmədova
 Məryəm xanım Bayraməlibəyova −1917

 Zaqafqaziya 

 Həzi Aslanov - 2 dəfə Sovet İttifaqı Qəhrəmanı

 Məktəb 

 Adil Quliyev - təyyarəçi, sovet ittifaqı qəhrəmanı
 Aida İmanquliyeva - Azərbaycanlı şərqşünas alim
 Akim Abbasov - general
 Əminə Dilbazi — Azərbaycan SSR xalq artisti
 Leyla Bədirbəyli - xalq artisti
 Riad Əhmədov — Azərbaycanın Milli Qəhrəmanı
 Larisa Məmmədova — 20 Yanvar şəhidi

 Qeydlər 

 İstinadlar 

 Mənbə 





 Həmçinin bax 

 Müqəddəs Nina qız gimnaziyası (Bakı)
 Bakı real məktəbinin binası
 Bakı Şəhər İcra Hakimiyyətinin binası
 Kişi gimnaziyasının binası

Kateqoriya:Gimnaziyalar
Kateqoriya:Azərbaycanda qeydiyyata alınmış yerli əhəmiyyətli memarlıq abidələri